Toreno

Toreno é un concello español da provincia de León, na comarca do Bierzo. A súa poboación é de 3.595 habitantes (INE 2012). Está situado a 108 quilómetros de León, a través de Bembibre e a 23 quilómetros de autovía (CL-631) de Ponferrada.

 Xeografía 
A localidade de Toreno atópase no val do Sil, que divide o territorio en dúas metades. Caracterízase pola súa xeografía accidentada, xa que está arrodeado de outeiros e montañas, entre os que destacan "La Gándara" e "El Castro". Con 1721 msnm, o cumio de Gistreo é a altitude máxima do concello, mentres que a mínima é de 610 msnm e atópase nos arredores de Santa Marina del Sil, no val do río e limitando coa localidade veciña de Cubillos del Sil.

Aínda que o Sil é o principal curso de auga, son numerosos os ríos e regatos que atravesan o concello. Os máis importantes por extensión e caudal son o río Primout, o regato Velasco, o río Castro e o río de Villar.

 Localidades 
Librán
Matarrosa del Sil
Pardamaza
Pradilla
San Pedro Mallo
Santa Leocadia
Santa Marina del Sil
Tombrio de Abajo
Tombrio de Arriba
Toreno
Valdelaloba
Villar de las Traviesas

 Demografía 
A poboación da localidade é de 2.057 habitantes, chegando a 3.595 na totalidade do concello. Instituto Nacional de Estadística, ano 2006. A súa demografía está moi influenciada polos concellos veciños. Toreno rexistrou un bo aumento de poboación na primeira metade do século XX por mor do auxe na actividade mineira. Nos anos 60, o peche das explotacións e as carboeiras da localidade fixo que moitos traballadores se tiveran que desprazar a outros puntos da mesma conca ou abandonasen a comarca. Na actualidade sofre unha gran perda demográfica en beneficio de Ponferrada e outras cidades do estado.

Evolución da poboación do concello de Toreno dende 1920 até 2012:
 Ano 1920 1930 1940 1950 1960 1970 1991 1996 2001 2006 2012 Poboación 2.757 2.855 3.283 4.151 6.948 6.139 5.184 4.481 4.417 3.806 3.595''Fonte: Instituto Nacional de Estadistíca

 Clima 
O clima de Toreno está determinado pola asociación da influencia océanica e mediterránea, que lle confire o microclima temperado e húmido típico berciano.

 Festas 
 4 de decembro — Santa Bárbara, patroa dos mineiros. Festivo en todo o concello.
 Toreno — 24 de xuño, Xoán Bautista
 Barrio de Torenillo— 28 de xuño, San Pedro 
 Matarrosa del Sil — 8 de maio, Arcanxo Miguel
 Tombrio de Abajo — 4 de agosto, Domingos de Guzmán
 Tombrio de Arriba — 25 de xullo, Santiago o Maior
 Villar de las Traviesas — 25 de xullo, Santiago o Maior
 Librán — 25 de xullo, Santiago o Maior
 Santa Marina del Sil — 18 de xullo, Santa Mariña
 Pradilla — 21 de xullo,  María Magdalena
 Valdelaloba — 7 de agosto, San Mamede
 San Pedro Mallo — 29 de xuño, San Pedro 
 Santa Leocadia — 15 de setembro, Santo Cristo
 Pardamaza — 16 de agosto, San Roque

 Monumentos de interese 
Igrexa Parroquial de San Xoán Bautista.
Picota Medieval.
Casa dos Escribáns.
Ponte romana.
Castro romano.
Pazo do Conde de Toreno.

 Notas 

 Véxase tamén 
 Ligazóns externas 
Páxina oficial do concello 

Categoría:Toreno